Un scaun cu brațe, de 65 pe 65 cm, cu spătar curbat care se continuă în brațe și trei picioare late din lemn masiv. Spătarul înconjoară corpul pe trei sferturi, așa că te poți sprijini și lateral, nu doar pe spate. Picioarele sunt drepte, cu lățime constantă, lăsate cu finisaj natural, iar lemnul rămâne vizibil de la podea până sub braț. La 78 cm înălțime totală intră sub majoritatea meselor de dining fără să se blocheze cu brațele. Merge la masă, dar și singur, la un birou sau într-un dormitor, unde ține locul unui fotoliu mic. Materialul îl alegi tu. Avem țesături easy clean, impermeabile și rezistente la gheare, utile mai ales la un scaun de masă, unde se varsă lucruri. Scrie-ne și îți trimitem mostrele. Îl facem la comandă, în atelierul nostru din Lugoj. Nu ținem stoc de scaune gata tapițate, așa că de la comandă până la livrare trec 4-6 săptămâni. Specificații Dimensiuni 65 × 65 × 78 cm (L × A × Î) Structură Picioare din lemn masiv, finisaj natural Tapițerie La alegere: easy clean, impermeabilă, pet friendly Producție Fabricat în atelierul propriu Agache, Lugoj Termen 4-6 săptămâni (produs la comandă) Vino într-unul din showroom-urile Agache dacă vrei să-l încerci și să vezi materialele pe viu.